|  |
| --- |
| **Informasjon til personer som utfører oppdrag i fengselet eller besøker fengselet av andre grunner** |

Kriminalomsorgen innhenter personopplysninger om enhver som utfører oppdrag i fengselet i yrkesmessig sammenheng eller i egenskap av deltaker i frivillige organisasjoner eller som av andre årsaker besøker fengselet, dersom dette innebærer kontakt med innsatte eller ferdsel i områder hvor innsatt har tilgang.

Opplysningene som blir innhentet er:

* Navn
* Personnummer
* Adresse
* Vandel

Kriminalomsorgen innhenter informasjon om vandel i medhold av straffegjennomføringsloven §§ 8, annet ledd og 27, femte ledd

Formålet med å innhente slike opplysninger er hensynet til sikkerheten i fengselet. Opplysningene blir brukt som grunnlag for å avgjøre om adgang til fengslet skal tillates.

Opplysningene blir lagret i kriminalomsorgens arkivsystem. Navn og fødselsdato på den som får adgang til fengselet lagres også elektronisk.  
  
Personopplysningsloven pålegger den behandlingsansvarlige å slette registrerte personopplysninger når formålet faller bort, herunder i overensstemmelse med arkivloven

Den som er registrert har i utgangspunktet rett til innsyn i de registrerte opplysningene, jf. personopplysningsloven § 18. Innsyn kan likevel begrenses i slike tilfeller som er nevnt i § 23.

Den registrerte har rett til å kreve retting av opplysninger som er uriktige, ufullstendige eller som det ikke er adgang til å behandle, jf. personopplysningsloven § 27.

Spørsmål vedrørende behandling av personopplysninger i kriminalomsorgen, kan rettes til Kriminalomsorgens sentrale forvaltning (KSF), som er den behandlingsansvarlige.